

**แผนเผชิญเหตุอุทกภัยระดับท้องถิ่น**

**พ.ศ.๒๕๖7**

**เทศบาลตำบลนิคมสร้างตนเองลำโดมน้อย**

**อำเภอสิรินธร จังหวัดอุบลราชธานี**

**โดย**

**งานป้องกันและบรรเทาสาธารณภัย สำนักปลัด**

**เทศบาลตำบลนิคมสร้างตนเองลำโดมน้อย**

**แผนเผชิญเหตุอุทกภัยระดับท้องถิ่น**

**ปี พ.ศ. ๒๕๖7**

**เทศบาลตำบลนิคมสร้างตนเองลำโดมน้อย**

**อ้างถึง**

๑.๑ พระราชบัญญัติป้องกันและบรรเทาสาธารณภัย พ.ศ. ๒๕๕๐

๑.๒ แผนการป้องกันและบรรเทาสาธารณภัยแห่งชาติ พ.ศ. ๒๕๕๘

๑.๓ แผนป้องกันและบรรเทาสาธารณภัยเทศบาลตำบลนิคมสร้างตนเองลำโดมน้อย พ.ศ.๒๕๖๔ -๒๕๗๐

**๑. ข้อมูลทั่วไป**

**๑.๑ ที่ตั้งและอาณาเขต**

เทศบาลตําบลนิคมสรางตนเองลําโดมนอย ตั้งอยูที่หมู 5 อําเภอสิรินธร จังหวัดอุบลราชธานี มีพื้นที่ประมาณ 39.48 ตารางกิโลเมตร หรือประมาณ 24,675 ไร มีอาณาเขตติดตอกับพื้นที่ตางๆ ดังนี้

ทิศเหนือ ติดต่อกับองค์การบริหารส่วนตำบลคำเขื่อนแก้ว ทิศใต้ ติดต่อกับอ่างเก็บน้ำสิรินธร ตำบลช่องเม็ก

ทิศตะวันออก ติดต่อกับตำบลคำเขื่อนแก้ว

ทิศตะวันตก ติดต่อกับองค์การบริหารส่วนตำบลคันไร่

**๑.๒ เขตการปกครอง**

เทศบาลตําบลนิคมสรางตนเองลําโดมนอย แบงเขตการปกครองออกเปน 1 ตําบล 13 หมูบาน ไดแก

หมูที่ 1 บานแหลมสวรรค

หมูที่ 2 บานเรียงแถวใต

หมูที่ 3 บานโนนสําราญ

หมูที่ 4 บานคํามวง

หมูที่ 5 บานนาชุมคํา

หมูที่ 6 บานประชาสมบูรณ

หมูที่ 7 บานคําน้ําแซบ

หมูที่ 8 บานคําวังยาง

หมูที่ 9 บานสุขสําราญ

หมูที่ 10 บานคํากลาง

หมูที่ 11 บานโนนหินกอง

หมูที่ 12 บานโนนสูง

หมูที่ 13 บานคําเจริญสุข

**1.3 ประชากร ศาสนา**

เทศบาลตำบลนิคมสร้างตนเองลำโดมน้อย มีจำนวนประชากรทั้งสิ้นน 7,811 คน

จำแนกเป็นเพศชาย 3,918 คน เพศหญิง 3,893 คน

จํานวนเด็ก (อายุ 0-14 ป) เด็กชาย 791 คน เด็กหญิง 691 คน

จํานวนผูสูงอายุ (อายุ 60 ป ขึ้นไป) เพศชาย 471 คน เพศหญิง 556 คน จํานวนผูพิการ เพศชาย 130 คน เพศหญิง 97 คน

จํานวนสตรีมีครรภ 10 คน

จํานวนผูปวยติดเตียง 41 คน

จํานวนครัวเรือน 2,978 ครัวเรือน

จํานวนประชากรแฝง\* ประมาณ 15 คน

สวนใหญนับถือศาสนา พุทธ รอยละ 99.99% -2-

**๑.๔. ลักษณะภูมิศาสตร์**

พื้นที่เทศบาลตำบลนิคมสร้างตนเองลำโดมน้อย เป็นที่ลาบลุ่ม ลักษณะทางธรณีวิทยาดินเป็นดินเหนียวปนทราย มีความหนาของชั้นดินต่ำ ชั้นหินส่วนใหญ่จะเป็นหินทราย สภาพรอบด้านของตำบลส่วนใหญ่ติดน้ำและภูเขา

ตารางที่ ๑-๑ : **ปัจจัย/สาเหตุ ที่ทำให้เกิด ความเสี่ยงจากสาธารณภัย**

| **ประเภทของภัย** | **ระดับความเสี่ยงภัย** | | | **ปัจจัย/สาเหตุ ที่ทำให้เกิด ความเสี่ยงจากสาธารณภัย** | **แผนงาน/โครงการ**  **การลดความเสี่ยง**  **จากสาธารณภัย** |
| --- | --- | --- | --- | --- | --- |
| **เสี่ยงสูง** | **เสี่ยง ปานกลาง** | **เสี่ยงต่ำ** |
| อุทกภัย | - | - | - | - | - |

**๒. การดำเนินการเพื่อป้องกันและบรรเทาสาธารณภัย**

ด้วยกรมอุตุนิยมวิทยาได้คาดหมายลักษณะอากาศช่วงฤดูฝนของประเทศไทย ปี ๒๕๖7 ว่าฤดูฝนของประเทศไทยปีนี้ จะเริ่มต้นประมาณกลางเดือนพฤษภาคม และจะสิ้นสุดประมาณกลางเดือนตุลาคม โดยในช่วงเดือนสิงหาคมและกันยายนจะเป็นช่วงที่มีฝนตกชุกหนาแน่น และมีโอกาสสูงที่จะมีพายุหมุนเขตร้อนคลื่นผ่านประเทศไทยบริเวณภาคตะวันออกเฉียงเหนือ และภาคเหนือ ซึ่งจะส่งผลให้มีฝนตกหนักถึงหนักมาก อาจก่อให้เกิดสภาวะน้ำท่วมฉับพลัน น้ำป่าไหลหลาก รวมทั้งน้ำล้นตลิ่งในบางพื้นที่เพื่อเป็นการเตรียมความพร้อมรับสถานการณ์อุทกภัยในช่วงฤดูฝน ปี ๒๕๖7 เป็นไปอย่างมีประสิทธิภาพจึงเตรียมความพร้อมรับมือสถานการณ์ที่อาจเกิดขึ้น โดยดำเนินการดังนี้

**๒.๑.การเตรียมความพร้อมรับสถานการณ์**

๒.๑.๑. การเฝ้าระวังและติดตามสถานการณ์ ให้จัดตั้งคณะทำงานติดตาม เพื่อร่วมทำหน้าที่ติดตามข้อมูลสภาพอากาศ สถานการณ์น้ำ และเหตุการณ์ที่อาจส่งผลให้เกิดสาธารณภัยในช่วงฤดูฝน รวมทั้งวิเคราะห์ และประเมินสถานการณ์น้ำในพื้นที่ เพื่อใช้เป็นข้อมูลสนับสนุนการตัดสินใจของผู้อำนวยการแต่ละระดับสำหรับใช้ในการสื่อสาร แจ้งเตือนประชาชน ตลอดจนการเตรียมความพร้อมในการเผชิญเหตุได้อย่างเหมาะสมกับสถานการณ์และสภาพพื้นที่

๒.๑.๒. การจัดทำแผนเผชิญเหตุอุทกภัย ให้ทบทวนและปรับปรุงแผนเผชิญเหตุอุทกภัยของตำบลให้เหมาะสม สอดคล้องกับสถานการณ์ปัจจุบัน โดยให้ความสำคัญกับการจัดทำรายละเอียดในประเด็น ดังนี้

(๑) ข้อมูลพื้นที่เสี่ยงอุทกภัยในระดับหมู่บ้าน/ชุมชนโดยการประเมินสถานการณ์ความเสี่ยงปัจจุบัน ประกอบกับข้อมูลการเกิดอุทกภัยที่เคยเกิดขึ้นในพื้นที่ เพื่อให้ข้อมูลพื้นที่เสี่ยงอุทกภัยสอดคล้องกับสถานการณ์ปัจจุบันมากที่สุด

(๒) รายการเครื่องมือ วัสดุ ทราย กระสอบทราย อุปกรณ์ เครื่องจักรกลสาธารณภัยของหน่วยงานต่างๆ ที่มีความพร้อมใช้งานและเหมาะสมตามลักษณะของภัย

(๓) การกำหนดจุด/พื้นที่ปลอดภัยประจำหมู่บ้าน/ชุมชน เส้นทางการอพยพ การเตรียมแผนรองรับการอพยพประชาชน การเตรียมสิ่งอำนวยความสะดวกให้เพียงพอเหมาะสมระหว่างการอพยพ การจัดเตรียมแผนการ

จัดตั้งศูนย์พักพิงชั่วคราวในพื้นที่ปลอดภัย เพื่อรองรับกรณีผู้ผู้ประสบภัยที่ไม่สามารถกลับเข้าที่พักอาศัยได้

ทั้งนี้ให้ซักซ้อมแนวทางการปฏิบัติตามแผนเผชิญเหตุอุทกภัยร่วมกับหน่วยงานที่เกี่ยวข้อง เพื่อเน้นย้ำบทบาทหน้าที่ ตลอดจนสร้างความเข้าใจถึงกลไกการทำงานร่วมกันตามแนวทางของระบบบัญชาการเหตุการณ์ เมื่อเกิดสถานการณ์อุทกภัย

๒.๑.๓. การระบายน้ำและการเพิ่มพื้นที่รองรับน้ำ ให้มอบหมายงานป้องกันและบรรเทาสาธารณภัยในแต่ละระดับดำเนินการอย่างเป็นระบบมีความเชื่อมโยงกัน โดยเฉพาะตามรอยต่อเขตรับผิดชอบที่เป็นเส้นทางน้ำไหลผ่านและให้ความสำคัญในการดำเนินการ ดังนี้

(๑) พื้นที่เสี่ยงในเขตชุมชน พื้นที่สำคัญทางเศรษฐกิจ และเส้นทางคมนาคมที่มักเกิดอุทกภัยเป็นประจำ ให้เร่งทำการขุดลอกท่อระบายน้ำ ทำความสะอาดร่องน้ำ เพื่อกำจัดสิ่งกีดขวางออกจากทางระบายน้ำ

(๒) คู คลอง แหล่งน้ำต่างๆ ให้เร่งกำจัดวัชพืช ขยะ สิ่งกีดขวางทางน้ำ เพื่อให้สามารถรองรับน้ำฝน และน้ำจากท่อระบายน้ำได้อย่างเต็มประสิทธิภาพ

(๓) สำหรับน้ำที่มีการระบาย ขอให้กำหนดแนวทาง และวิธีการในการลำเลียงน้ำไปยังพื้นที่รองรับน้ำ ต่างๆ อาทิ การเปิดทางน้ำ การสูบส่งน้ำไปยังแหล่งน้ำสาธารณะ เป็นต้น เพื่อประโยชน์ในการกักเก็บเก็บน้ำไว้ใช้กรณีเกิดสถานการณ์ฝนทิ้งช่วง

๒.๑.๔. การตรวจสอบความมั่นคงแข็งแรงสถานที่ใช้กักเก็บน้ำ/กั้นน้ำ สระน้ำ พนังกั้นน้ำให้มอบหมายผู้รับผิดชอบเข้าสำรวจตรวจสอบ และปรับปรุงให้เกิดความมั่นคงแข็งแรงเพื่อให้สามารถรองรับกรณีฝนตกหนัก หรือน้ำไหลเข้า/ผ่านในปริมาณมาก รวมทั้งสร้างความความมั่นใจให้กับประชาชนในพื้นที่

๒.๑.๕. การแจ้งเตือนภัย เมื่อมีแนวโน้มการเกิดสถานการณ์อุทกภัย วาตภัย และดินโคลนถล่มขึ้นในพื้นที่ ให้ดำเนินการตามแนวทาง ดังนี้

(๑) แจ้งเตือนไปยังงานป้องกันและบรรเทาสาธารณภัยในแต่ละระดับตลอดจนหน่วยงานที่เกี่ยวข้อง เพื่อเตรียมบุคลากร วัสดุอุปกรณ์ เครื่องจักรกลสาธารณภัยให้พร้อมเผชิญเหตุและเตรียมการในพื้นที่เสี่ยงภัยเป็นการล่วงหน้า

(๒) แจ้งเตือนให้ประชาชนทราบในทุกช่องทาง ทั้งในรูปแบบที่เป็นทางการและไม่เป็นทางการ อาทิ สื่อสังคมออนไลน์ วิทยุชมชน หอกระจายข่าวประจำหมู่บ้าน เพื่อให้ประชาชนรับทราบข้อมูลข่าวสาร ตลอดจนแนวทางการปฏิบัติตนให้เกิดความปลอดภัย ช่องทางการแจ้งข้อมูล และการขอรับความช่วยเหลือจากภาครัฐ

(๓) การแจ้งเตือนภัยได้แบ่งระดับตามความหมายของสีดังต่อไปนี้

**สีแดง** หมายถึง สถานการณ์อยู่ในภาวะอันตรายสูงสุด ให้อาศัยอยู่แต่ในสถานที่ปลอดภัยและปฏิบัติตามข้อสั่งการ

**สีส้ม** หมายถึง สถานการณ์อยู่ในภาวะเสี่ยงอันตรายสูง เจ้าหน้าที่กำลังควบคุมสถานการณ์ให้อพยพไปยังสถานที่ปลอดภัย และปฏิบัติตามแนวทางที่กำหนด

**สีเหลือง** หมายถึง สถานการณ์อยู่ในภาวะเฝ้าระวัง สถานการณ์อยู่ในภาวะเสี่ยงอันตราย มีแนวโน้ม ที่สถานการณ์จะรุนแรงมากขึ้น ให้จัดเตรียมความพร้อมรับสถานการณ์ และปฏิบัติตามคำแนะนำ

**สีเขียว** หมายถึง สถานการณ์อยู่ในภาวะปกติ ให้ติดตามข้อมูลข่าวสารเป็นประจำ

**๒.๒. การเผชิญเหตุเมื่อเกิดหรือคาดว่าจะเกิดสถานการณ์อุทกภัย**

ให้ยึดแนวทางการจัดการสาธารณภัยในภาวะฉุกเฉิน ตามแผนการป้องกันและบรรเทาสาธารณภัยแห่งชาติ

พ.ศ.๒๕๕๘ และกฎหมายว่าด้วยการป้องกันและบรรเทาสาธรณภัย โดยดำเนินการตามแนวทาง ดังนี้

๒.๒.๑. จัดตั้งศูนย์บัญชาการเหตุการณ์ เพื่อเป็นศูนย์ควบคุม สั่งการ และอำนวยการหลักในการระดมสรรพกำลัง ตลอดจนการประสานการปฏิบัติระหว่างหน่วยงานต่างๆ ทั้งฝ่ายพลเรือน หน่วยทหาร และองค์กรสาธารณกุศล

๒.๒.๒. ประสานฝ่ายปกครอง กำนัน ผู้ใหญ่บ้าน ผู้นำชุมชน ตลอดจนอาสาสมัคร ประชาชนจิตอาสา เตรียมความพร้อมเฝ้าระวังพื้นที่เสี่ยงในชุมชน พื้นที่ที่สำคัญทางเศรษฐกิจ สถานที่สำคัญต่างๆ และร่วมกันกำจัดสิ่งกีดขวางทางน้ำเมื่อเกิดฝนตกหนักในพื้นที่ ทั้งนี้ หากมีกรณีน้ำท่วมขังสร้างความเดือดร้อน ความเสียหายต่อทรัพย์ของประชาชน ให้เร่งกำหนดแนวทางการระบายน้ำ

๒.๒.๓. จัดชุดปฏิบัติการเร่งให้ความช่วยเหลือด้านการดำรงชีพแก่ประชาชนที่ประสบภัยตามวงรอบอย่างต่อเนื่อง อาทิ การจัดตั้งโรงครัว ความช่วยเหลือด้านอาหาร น้ำดื่ม การรักษาพยาบาลโดยอย่าให้เกิดความซ้ำซ้อนในการปฏิบัติ และเชิญชวนประชาชนจิตอาสามีส่วนร่วมกับภาครัฐในการให้ความช่วยเหลือประชาชนที่ประสบภัยทั้งหน่วยทหาร ตำรวจ ฝ่ายปกครอง สถาบันการศึกษา ตลอดจนประชาชนจิตอาสา

๒.๒.๔ กรณีบ้านเรือนประชาชนได้รับความเสียหายให้บูรณาการหน่วยงานเป็นทีมช่างในพื้นที่เพื่อเร่งซ่อมแซมบ้านเรือนประชาชนโดยเร็ว

๒.๒.๕ กรณีเส้นทางคมนาคมได้รับความเสียหาย หรือถูกน้ำท่วมจนประชาชนไม่สามารถใช้ยานพาหนะสัญจรได้ ให้จัดทำป้ายแจ้งเตือนพร้อมทั้งจัดเจ้าหน้าที่อำนวยความสะดวกการจราจร แนะนำเส้นทางเลี่ยงที่ปลอดภัย รวมทั้งจัดยานพาหนะที่เหมาะสม อาทิ เรือ รถยกสูง เพื่อให้ความช่วยเหลือประชาชนและให้เร่งซ่อมแซมเส้นทางที่ชำรุด/ถูกตัดขาด เพื่อให้ประชาชนใช้สัญจรได้โดยเร็ว

๒.๒.๖ เน้นย้ำการสื่อสารสร้างการรับรู้ให้กับประชาชนในช่วงเกิดสถานการณ์อุทกภัยผ่านสื่อมวลชน ตลอดจนสื่อแขนงต่าง ๆ และสื่อสังคมออนไลน์ เพื่อให้เกิดความเข้าใจถึงแนวทางการแก้ไขปัญหาของภาครัฐอย่างต่อเนื่อง

๒.๒.๗ ให้รายงานสถานการณ์อุทกภัยที่เกิดขึ้น เพื่อใช้เป็นข้อมูลในการประเมินสถานการณ์และเสนอความเห็นต่อผู้บัญชาการในการตัดสินใจสั่งการในเชิงนโยบายต่อ

**2.3 รายชื่อผู้ติดแจ้งเหตุสาธารณภัย งานป้องกันเทศบาลตำบลนิคมสร้างตนเองลำโดมน้อย**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **สังกัดหน่วย**งาน | **หมำยเลขโทรศัพท์** | **ผู้เชี่ยวชำญด้**าน |
| 1 | นายปัตพงษ์ บุญอินทร์ | เทศบาลตำบลนิคมฯ | 095-2301287 | ดับเพลิง , กู้ภัยทางน้ำ |
| 2 | นายเกรียงสิทธิ์ พวงสวัสดิ์ | เทศบาลตำบลนิคมฯ | 082-378-5687 | ดับเพลิง , กู้ภัยทางน้ำ |
| 3 | นายพลพล โนนจันทร์ | เทศบาลตำบลนิคมฯ | 091-050-3750 | ดับเพลิง , กู้ภัยทางน้ำ |
| 4 | นายณรงค์ ลีลา | เทศบาลตำบลนิคมฯ | 080-480-1006 | ดับเพลิง , กู้ภัยทางน้ำ |
| 5 | นายจักพันธ์ นาคูณ | เทศบาลตำบลนิคมฯ | 096-278-0525 | ดับเพลิง , กู้ภัยทางน้ำ |
| 6 | นายเกรียงไกร อ้วนผิว | เทศบาลตำบลนิคมฯ | 092-828-4608 | ดับเพลิง , กู้ภัยทางน้ำ |